Publication: Magyar Közlöny
Issue: MK-2001-58 (Year: 2001, Number: 58)
Era: 1990-2004
Section: a 18/2001. (V. 23.) KöViM—BM—KöM együttes rendelethez
Paragraph Index: 583

5. A környezetvédelmi jellemzők mérése A káros anyag kibocsátását befolyásoló, a 2. pontban meghatározott jellemzőknek a motor működése közben végrehajtandó ellenőrzése. 5.1. A motor (motorolaj) hőmérsékletének mérése és dokumentálása (alapjáraton). 5.2. A gépkocsi jellemzőinek mérése és dokumentálása emelt fordulatszámon (a mérés előtt a fordulatszámot az emelt fordulatú méréshez adott fordulatszámra kell növelni, és ott legalább 30 s ideig kell tartani): 5.2.1. Emelt üresjárati fordulatszám (min—1); 5.2.2. Négyütemű motoros, katalizátorral szerelt gépkocsi esetén lambda (λ) érték (a számítást az 5. számú mellékletben foglalt összefüggés alapján kell elvégezni); 5.2.3. A kipufogócső végén mérhető CO (térf%) és CH (ppm) koncentrációk. 5.3. A gépkocsi jellemzőinek mérése és dokumentálása alapjáraton (a mérés előtt a fordulatszámot alapjárati fordulatszámra kell engedni, és legalább 30 s időtartamig kell járni hagyni): 5.3.1. Alapjárati fordulatszám (min—1); 5.3.2. A kipufogócső végén mérhető CO (térf%) és CH (ppm) koncentrációk; 5.3.3. Alapelőgyújtási időpont (± főtengely fok) — ha mérhető; 5.3.4. Zárásszög (mechanikus megszakítású gyújtás esetén) — ha mérhető. 5.4. A mérést be kell fejezni, vagy szükség esetén (pl. mérés közben fordulatszámejtés, ventilátor beindulás vagy bármely más mérést zavaró körülmény) az 5.2. ponttól meg kell ismételni. 5.5. A gépkocsi minősítése MEGFELELŐ: ha a szemrevételezéses ellenőrzés eredménye megfelel, és a mért értékek a gyári előírásnak, illetve annak hiányában az előbbiekben adott értékeknek megfelelnek; NEM MEGFELELŐ: minden az előbbitől eltérő esetben.

Source: https://magyarkozlony.hu/hivatalos-lapok/aa3a96ffea40c5bf285e516b161e470da5bfd456/dokumentumok/9de40a9cd3ffe03398453c8775565856b04a0fcf/letoltes